ไอลย์ ออฟ ด็อกส์ เกาะเซ็ตซีโร่หมา

ไอลย์ ออฟ ด็อกส์ เกาะเซ็ตซีโร่หมา () เป็นภาพยนตร์แอนิเมชันผู้ใหญ่อเมริกัน–เยอรมันรูปแบบสตอปโมชัน แนวดิสโทเปีย, สารคดีล้อเลียน, วิทยาศาสตร์แฟนตาซี, เสียดสีการเมือง, ถนนและโลดโผนตลก ฉายเมื่อ ค.ศ. 2018 เขียนบท, อำนวยการสร้างและกำกับภายนตร์โดย เวส แอนเดอร์สัน บรรยายโดย คอร์ตนีย์ บี. แวนซ์ ให้เสียงโดยนักแสดงนำจำนวนมาก ได้แก่ ไบรอัน แครนสตัน, โคยุ รันคิน, เอ็ดเวิร์ด นอร์ตัน, ลีฟ ชไรเบอร์, บิล เมอร์เรย์, บ็อบ บาลาบาน, เจฟฟ์ โกลด์บลุม, สการ์เลตต์ โจแฮนส์สัน, คูนิจิ โนมูระ, ทิลดา สวินตัน, เคน วาตานาเบะ, อากิระ อิโตะ, เกรตา เกอร์วิก, อากิระ ทาคายามะ, ฟรานเซส แม็คดอร์มานด์, เอฟ. เมอร์รีย์ เอบราฮัม, โยจิโระ โนดะ, ฟิชเชอร์ สตีเวนส์, มาริ นัทสึกิ, นิจิโระ มูราคามิ, โยโกะ โอโนะ, ฮาร์วีย์ ไคเทลและแฟรงก์ วูด ภาพยนตร์สร้างร่วมกันระหว่างสหรัฐและเยอรมันโดย อินเดียนเพนต์บรัช, อเมริกันเอมพิริคอลพิกเจอส์ของแอนเดอร์สัน ร่วมกับสตูดิโอบาเบลสเบิร์ก ภาพยนตร์ดำเนินเรื่องในเมืองญี่ปุ่นสมมติชื่อว่า เมกาซากิ เมื่อนายกเทศมนตรี เคนจิ โคบายาชิ ได้เนรเทศสุนัขทั้งหมดไปยังเกาะขยะ เนื่องจากโรคไข้หวัดใหญ่สุนัขระบาด อาตาริ หลานชายของโคบายาชิออกเดินทางตามหาสุนัขที่หายไปของเขา โดยได้รับความช่วยเหลือจากกลุ่มสุนัขที่นำโดยสุนัขจรจัด ชีฟ 

แอนเดอร์สันเริ่มต้นพัฒนาภาพยนตร์ในเดือนตุลาคม ค.ศ. 2015 โดยใช้แอนิเมชันแบบสตอปโมชัน ให้เสียงโดย นอร์ตัน, แครนสตันและบาลาบาน ภาพยนตร์ได้รับแรงบันดาลใจจากภาพยนตร์ของ อากิระ คูโรซาวะและฮายาโอะ มิยาซากิ รวมถึงภาพยนตร์แอนิเมชันพิเศษช่วงวันหยุดเทศกาลที่สร้างโดย แรนคิน/เบสโปรดักชันส์ ภาพยนตร์แอนิเมชันเมื่อ ค.ศ. 1982 เรื่อง เดอะเพลกด็อก และ ทรามวัยกับไอ้ด่าง ของดิสนีย์ การถ่ายทำเริ่มต้นในเดือนตุลาคม ค.ศ. 2016 ที่ 3มิลส์สตูดิโอส์ในลอนดอนตะวันออก ฟอกซ์เซิร์ชไลต์พิกเจอส์ ได้ลิขสิทธิ์การจัดจำหน่ายภาพยนตร์ทั่วโลกในเดือนธันวาคม ค.ศ. 2016 โดยมีกำหนดฉายใน ค.ศ. 2018

ไอลย์ ออฟ ด็อกส์ เกาะเซ็ตซีโร่หมา เป็นภาพยนตร์เปิดเทศกาลภาพยนตร์นานาชาติเบอร์ลิน ครั้งที่ 68 ซึ่งแอนเดอร์สันได้รับรางวัลหมีเงิน สาขาผู้กำกับยอดเยี่ยม ภาพยนตร์ฉายแบบจำกัดในสหรัฐเมื่อ 23 มีนาคม ค.ศ. 2018 โดยฟอกซ์เซิร์ชไลต์ และฉายทั่วประเทศเมื่อ 13 เมษายน ภาพยนตร์ทำเงินทั่วโลกมากกว่า 64 ล้านดอลลาร์สหรัฐ ได้รับคำชื่นชมในด้านงานสร้างแอนิเมชัน, เนื้อเรื่อง, ดนตรีประกอบและความตลกหน้าตาย ภาพยนตร์ได้รับการเสนอชื่อเข้าชิงสองรางวัลในงานประกาศผลรางวัลออสการ์ ครั้งที่ 91 สาขาภาพยนตร์แอนิเมชันยอดเยี่ยมและดนตรีประกอบยอดเยี่ยม

ในภาพยนตร์ ไม่มีการแปลบทสนทนาภาษาญี่ปุ่นที่พูดโดยตัวละครที่เป็นมนุษย์ ยกเว้นผ่านล่ามหรือคำบรรยายเป็นครั้งคราว

 เรื่องย่อ 
เรื่องราวของ "อาตาริ โคบายาชิ" เด็กชายวัย 12 ปี ซึ่งอยู่ภายใต้ความดูแลของนายกเทศมนตรีโคบายาชิผู้ชั่วร้าย เมื่อมีคำสั่งตามกฎหมายออกมาว่าสุนัขทุกตัวในเมืองเมงาซากิจะต้องถูกเนรเทศไปยังพื้นที่ทิ้งขยะ อาตาริจึงออกเดินทางตามลำพังด้วยเครื่องบินจูเนียร์เทอร์โบขนาดเล็กไปยังเกาะขยะเพื่อค้นหาสุนัขบอดีการ์ดของเขาที่ชื่อ "สป็อตส์" เมื่อไปถึงที่นั่น เขาได้รับความช่วยเหลือจากเพื่อนใหม่ซึ่งเป็นฝูงสุนัขหลากหลายสายพันธุ์ และเขาก็ได้เริ่มต้นการเดินทางอันยิ่งใหญ่ที่จะชี้ชะตาและกำหนดอนาคตของเมืองนี้
อ้างอิง

หมวดหมู่:ภาพยนตร์แอนิเมชันเทคนิกสตอปโมชัน
หมวดหมู่:ภาพยนตร์ที่กำกับโดย เวส แอนเดอร์สัน
หมวดหมู่:แอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:ภาพยนตร์แอนิเมชันที่มีฉากในประเทศญี่ปุ่น
หมวดหมู่:ภาพยนตร์ที่มีฉากบนเกาะสมมติ